## Odluka o općinskim porezima Općine Unešić

### NN 132/2002 (13.11.2002.), Odluka o općinskim porezima Općine Unešić

# OPĆINA UNEŠIĆ

2138

Na teme­lju članaka 3. i 30.
Zakona o financira­nju lokalne i područne (re­gionalne) samouprave (»Narodne
novine« broj 117/93, 69/97, 33/00 i 59/01), i članka 27. Statuta Općine Unešić
(»Službeni vjesnik Šibensko-kninske županije« broj 1/02), Općin­sko vijeće
Općine Unešić na svojoj 7. sjednici održanoj 19. trav­nja 2002. godine donijelo
je

## ODLUKU

### O OPĆINSKIM POREZIMA

I. OPĆA ODREDBA

Članak 1.

Ovom se Odlukom utvrđuju stope,
visina te način obračuna i plaća­nja općinskih poreza i prireza na dohodak koji
se plaćaju na području općine Unešić i prihod su proračuna općine Unešić.

II.
VRSTA POREZA

Članak 2.

Općini Unešić pripadaju sljedeći
općinski porezi:

1. prirez porezu na dohodak

2. porez na potroš­nju

3. porez na kuće za odmor

4. porez na tvrtku ili naziv

5. porez na korište­nje javnih
površina

6. porez na neiskorištene
poduzetničke nekretnine.

1.
Prirez porezu na dohodak

Članak
3.

Prirez porezu na dohodak plaćaju
svi obveznici poreza dohodak koji imaju prebivalište ili uobičajno boravište na
području općine Unešić. Osnovica prirezu poreza na dohodak je porez na dohodak.

Članak 4.

Prirez porezu na dohodak plaća
se po stopi od 5%.

2.
Porez na potroš­nju

Članak 5.

Porez na potroš­nju plaća se na
potroš­nju alkoholnih pića, piva, bezalkoholnih pića po stopi od 3%.

Članak
6.

Obveznici poreza na potroš­nju
su pravne i fizičke osobe koje pružaju ugostite­ljske usluge na području općine
Unešić.

Članak
7.

Porez na potroš­nju alkoholnih
pića, piva i bezalkoholnih pića obveznik poreza obračunava i plaća na način i u
rokovima propisanim Zakonom o porezu na dodanu vrijednost.

3. Porez na kuće za odmor

Članak 8.

Porez na kuće za odmor plaćaju
pravne i fizičke osobe koje su vlasnici kuća za odmor, a koje se nalaze na
području općine Unešić.

Kućom za odmor plaća se svaka
zgrada, dio zgrade ili stan koji se koristi povremeno ili sezonski.

Članak 9.

Porez na kuće za odmor plaća se
u visini od 5 kuna po jednom četvornom metru korisne površine kuće za odmor.

Porez na kuće za odmor plaća se
godiš­nje u roku od 15 dana od dostave rješe­nja za razrez poreza na kuće za
odmor.

*4. Porez na tvrtku ili
naziv*

Članak 10.

Porez na tvrtku ili naziv
plaćaju pravne i fizičke osobe koje su obveznici poreza na dobit ili dohodak i
registrirane su za obav­ljanje djelatnosti u godišnjem iznosu, te iznosu po
tvrtki ili nazivu na dan utvrđivanja obveze:

–
1000,00 kn za poduzetnike – pravne osobe

–
800,00 kn za poduzetnike – fizičke osobe koje samostalnim radom obavljaju
ugostiteljsku, trgovačku ili zabavnu djelatnost

–
500,00 kuna za ostale porezne obveznike.

Pravne
ili fizičke osobe koje postanu obveznici plaćanja poreza na tvrtku ili naziv u
drugoj polovini kalendarske godine, plaćaju za tu godinu 50% poreza iz stavka
1. ovoga članka.

Članak
11.

Porez
na tvrtku, odnosno naziv plaća se u roku od 15 dana od dostave rješenja kojim
je porez na tvrtku odnosno naziv utvrđen.

Članak
12.

Obveznik poreza na tvrtku odnosno naziv
dužan je tvrtku, odnosno promjenu naziva tvrtke i svaku drugu promjenu što
utječe na visinu poreza prijaviti nadležnom tijelu za financijske poslove u
roku od 15 dana od upisa u registar, odnosno od nastale promjene.

*5. Porez na korištenje
javnih površina*

Članak 13.

Porez na korištenje javnih
površina plaćaju pravne i fizičke osobe koje koriste javne površine.

Pod javnim površinama smatraju
se javne zelene površine, sajmovi, igrališta, javne prometne površine, te druge
javne povr­šine u vlasništvu Općine Unešić na kojima se nalaze montažni ili
tvrdi (zidani) objekti a koji se mogu privremeno iznajmiti.

Članak 14.

Porez na korištenje javnih
površina plaća se po stopi od 20% od iznosa zakupnine za tu površinu.

*6. Porez na neiskorištene poduzetničke nekretnine*

Članak 15.

Porez na neiskorištene
poduzetničke nekretnine plaća se na nekretnine namijenjene obavljanju
poduzetničke djelatnosti (pro-i­z­­vodni i drugi prostori) koji se ne koriste.

Pod neiskorištenim poduzetničkim
nekretninama iz stavka 1. ovoga članka smatraju se nekretnine u kojima se ne
obavlja dje­latnost godinu dana.

Članak 16.

Obveznik poreza na nekorištene
poduzetničke nekretnine je fizička ili pravna osoba vlasnik nekretnine.

Članak 17.

Osnovica poreza na nekorištene
poduzetničke nekretnine je korisna površina nekretnine izražena u četvornim
metrima.

Članak 18.

Porez na nekorištene
poduzetničke nekretnine plaćat će se u visini od 6 kn/m˛ korisne površine
godišnje, u roku od 15 dana od dana dostave rješenja o utvrđivanju poreza.

Obveznici poreza na nekorištene
poduzetničke nekretnine mo­raju nadležnom financijskom tijelu dostaviti podatke
o neko­rištenim poduzetničkim nekretninama do 31. ožujka godine za koju se
utvrđuje porez.

III. PRIJELAZNE I ZAVRŠNE
ODREDBE

Članak 19.

Kada obveznik poreza i prireza
porezu na dohodak dospjeli porez i prirez porezu na dohodak ne plati u
propisanom roku, porez i prirez na dohodak prisilno se naplaćuju po odredbama
Općeg poreznog zakona.

Članak 20.

Poslove utvrđivanja, evidentiranja,
nadzora, naplate i ovrhe radi naplate općinskih poreza propisanih ovom Odlukom,
Općina u cijelosti prenosi u Poreznu upravu.

Poreznoj upravi za obavljanje
poslova iz stavka 1. ovoga članka, pripada naknada u iznosu od 5% ukupno
naplaćenih prihoda.

Članak 21.

Porezna uprava je dužna do 15. u
mjesecu za prethodni mjesec dostaviti izvješće Općini o utvrđenim i naplaćenim
porezima.

Članak 22.

Ovlašćuje se nadležna
organizacija Platnog prometa zadu­žena za naplatu Javnih prihoda da naknadu
poreznoj upravi obračuna i uplati u Državni proračun i to do zadnjeg dana u mje­secu
za protekli mjesec.

Članak 23.

Danom primjene ove Odluke o općinskim porezima,
prestaje važiti Odluka  o općinskim
porezima od 28. siječnja 1994. godine; Klasa: 410-01/94-01/1; Urbroj:
2182-07/94-01 i Odluka o izmje­nama i dopunama Odluke o općinskim porezima od
31. ožuj­ka 1995. godine; Klasa: 410-01/95-01/01; Urbroj: 2182-07/95-01.

Članak 24.

Ova Odluka stupa na snagu danom
objave u »Službenom vjesniku Šibensko-kninske županije« a primjenjivat će se od
1. siječnja 2002. god. osim odredbe iz članka 4. ove Odluke, koja će se
primjenjivati od 1. lipnja 2002. godine.

Klasa: 410-01/02-02/7
Urbroj: 2182-07/02-02/1
Unešić, 19. travnja 2002.

Predsjednik
**Zdravko** **Mr****čela****,** v. r.

Odluka, NN 132/2002-2138